Hopneri Maja

KESKAJA KLUBI loeng "Mida räägivad arheoloogilised nahaleiud keskaegse inimese kohta"
2025-03-13 18:00 - 19:30 (Europe/Tallinn) | Hopneri maja Diele (Vanaturu kael 3), Vanaturu kael 3, Tallinn, Eesti
Teadmisi jagab ajaloolane ja arheoloog Krista Sarv, kelle uurimisvaldkond on keskaegsed nahkjalatsid ja muu arheoloogiline nahk.

Osta pilet

Loengusari ÜHE MAJA LUGU- Hopneri maja
2025-03-18 18:00 - 19:00 | Hopneri maja Diele (Vanaturu kael 3), Vanaturu kael 3, Tallinn, Eesti
Alustame loengute/ ringkäikudega, mis viivad meid vanalinna mõnda majja, kuhu tänavalt niisama lihtsalt ei saagi sisse astuda või vähemalt kogu majas koos teadjaga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Sel korral, 18. märtsil, viib Jüri Kuuskemaa ringi kõndima vanasse kaupmehemajja, Hopneri Majja, Vanaturu kael 3.

Osta pilet

Tallinna Tantsuklubi Hopneri majas
2025-03-19 19:00 - 22:30, 2025-04-02 19:00 - 22:30, 2025-04-16 19:00 - 22:30, 2025-04-30 19:00 - 22:30, 2025-05-14 19:00 - 22:30, 2025-05-28 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse kaks korda kuus kolmapäeviti, et tantsulustida.
Tantsuklubi eestvedajad on Leanne Barbo, Jaan Sarv ja Monika Väliste.
Palume kaasa võtta vahetusjalanõud.

Osta pilet

DRINK and DRAW Tallinn @Hopneri Maja
2025-03-26 18:30 - 21:00 | Hopneri maja, Raekoja plats 18, Tallinn, Eesti
Asukoht: Hopneri Maja (kontserdisaal)
Modell: Naismodell
Valmistuge 2,5 tunni pikkuseks nauditavaks joonistamisõhtuks koos meie kauni modelliga, mõnusate muusikaliste helide, toredate inimestega ja – kui kõik läheb plaanipäraselt – üllatusega Hopneri Majas!
Kõik oskustasemed on oodatud! Tegemist ei ole kunstitunniga, juhendajat ei ole, kuid see on suurepärane võimalus joonistada ja veeta aega sõprade ja teiste kunstihuvilistega.
Kohapeal on saadaval kohv, tee ja DnD õlu (ainult sularahas).
Võite kaasa võtta oma kunstitarbed, kuid palume olla ettevaatlikud märgade materjalidega.
Pakume joonistamiseks alusplaate ja mõned molbertid, samuti paberit ja erinevaid joonistusmaterjale.
Piletihinnad:
Tavapilet: 10 eurot
Sooduspilet: 7,50 eurot
Duubelpilet (kehtib kahele osalejale): 17,50 eurot
Piletite hind ukselt ostes on 12 eurot (ainult sularahas, soodustused ei kehti).
Palun pange tähele, et fotode tegemine on absoluutelt keelatud, kui modell on laval.
Enne ja pärast üritust olete aga väga oodatud tegema pilte oma joonistustest ja üritusest ning jagama neid @drinkndraw_tallinn!
Kohtumiseni Hopneri Majas! ♥
Alkohoolseid jooke serveeritakse ainult täisealistele (18+).
Sooduspiletid kehtivad õpilastele, pensionäridele, puuetega inimestele, Eesti Kunstnike Liidu liikmetele ja ESN liikmetele.
Palume kaasa võtta kehtiv soodus- või isikut tõendav dokument.
Piletite tühistamine ja tagastamine on võimalik kuni 48 tundi enne üritust.

Osta pilet

Loengusari ÜHE MAJA LUGU- Muinsuskaitseameti maja
2025-04-01 18:00 - 19:00 | Muinsuskaitseameti maja, Raekoja plats 12, Tallinn
Sel korral viib arhitektuuriajaloolane Oliver Orra ringkäigule ja räägib ühe väga armsa pisikese maja loo.
Raekoja plats 12 ,Muinsuskaitse maja, see kõige pisem maja Raekoja platsi ääres, Apteegi tänava nurgal pakub üllatusi nii fassaadil kui sisemuses. Nagu on öelnud Jüri Kuuskemaa ” Sel majal on kokkupuuteid jumalikkusega.”
Selle jumalikkusega lähemegi tutvust tegema.

Osta pilet

Loengusari ÜHE MAJA LUGU- Vene 16
2025-04-29 18:00 - 19:00 | Vene 16, Vene 16, Tallinn, Eesti
Boris Dubovik, tunnustatud Tallinna vanalinna kultuuriväärtuste kaitsja, viib huvilised avastama ühe Dominiiklaste kloostri ansamblisse kuuluva vähetuntud eramu saladusi.
Kohtume pileti ostnutega aadressil Vene tänav 16.

Osta pilet

Iiri Tantsuklubi ERI Hopneri majas
2025-06-11 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Sel õhtul on Tantsuklubi Iiri muusika ja tantsude päralt!
Iiri ja Keldi muusikat teeb Tallinnas tegutsev akustiline pärimusmuusika bänd O’Reel ja tantsusamme aitab õppida tantsija ja tantsuõpetaja Britta Kaukver.
O’Reel on Tallinnas tegutsev akustiline pärimusmuusika bänd, mis on mänginud iiri pärimuslikku ja keldi muusikat alates 2021. aastast. Bändiliikmed on Aita Teigar – nuppakordion, Mike Chernyshev – bouzouki, kitarr, iiri torupill (Uilleann pipes) ja iiri vile (low whistle), Kirill Solovjov – tenorbändžo, bodhrán, iiri flööt ja tinavile. O’Reel on Irish Trad Estonia kogukonna uhke liige.
Britta Kaukver on lõpetanud Tallinna Ülikoolis koreograafia õppekava ning Iirimaal Limericki ülikoolis iiri tantsu uuringute magristri. Peale selle on ta täiendanud end töötubades ja meistriklassides ning tantsuõhtutel ja -nädalavahetustel. Ta veab Tallinnas iiri tantsu truppi Solas, kuid peamise aja õpetab siiski eesti rahvatantsu.
Iiri tantsu juures võlub Brittat peale hoogsuse ka see, kui kihiline see kõik on. Iiri tantsus on tugev soolotantsu kultuur, mis ulatub võistlusspordist läbi show-vormide tagasi traditsioonilisema poole.
Samamoodi on aga ka omailmeline seltskonnatantsu kultuur, millel on erinevad kihistused ja kontekstid. Seltskonnatantsu õhtut kutsutakse céilí’ks, aga selle sõna sisse mahub nii palju erinevaid vorme vastavalt sellele, kuhu üritusele sa selle sõna kutsel sisse astunud oled
Tantsuklubi toetab Iirimaa Suursaatkond
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi.
Tantsuklubi veavad Monika Väliste, Jaan Sarv ja Leanne Barbo
Palume kaasa võtta vahetusjalanõud.

Osta pilet

KESKAJA PÄEVAD Tallinna vanalinnas AD 2025
2025-07-11 10:00 - 2025-07-13 17:00 | Tallinna Vanalinn, Tallinn, Eesti
Keskaja päevadel võib Tallinna vanalinnas kohata õitsva hansaaja hõngu. Raekoja platsil toimub keskaja turg kauplejate ja meistrikodadega. Üles astuvad muusikud ja tantsijad nii lähedalt kui kaugelt. Nagu kombeks saanud, toimub ka keskaegne rongkäik.
Keskaja Päevade südameks on Meistrite Turg Raekoja platsil, samas pakutakse linnarahvale meeleolukaid kontserte ja keskaegset meelelahutust ka vanalinna kaugemates nurkades ja tornides.
Keskaja küla kerkib nagu ikka Harju mäel. Oma oskused saab proovile panna erinevates keskaegsetes meistrikodades ja õpitubades, Raekoja platsil toimuvad lastele osavust ja kiirust proovile panevad lustimängud. Rahvale pakuvad meelelahutust ka mõõgavõitlejad. Lisaks on kohal sepad, puusepad, ehitusmeistrid ja palju muud huvitavat.
Tule koos meiega keskaega!

KESKAJA PÄEVADE ajaloomatk „Kirikud, kloostrid ja usuelu keskaegses Revalis“ (eesti keeles)
2025-07-11 15:30 - 17:00 | Viru väravad, Müürivahe 31, Tallinn, Eesti
Meie kauni Revali linna pühasid kodasid ja nende tegemisi-toimetusi tutvustab emand Krista Heinpalu. Ajaloomatkal saame teada, mida tehti kloostrites, kirikutes ja kus hakati kõigepealt tegelema raamatukunstiga ning mida pajatavad esimesed kroonikad. Algus Viru väravate juurest.
TASUTA! Vajalik eelregistreerimine. Registreeru tasuta läbi Fienta piletikeskkonna.

Osta pilet

KESKAJA PÄEVADE ajaloomatk „Dominiiklaste kloostris“ (vene keeles)
2025-07-11 18:00 - 19:00 | Hopneri maja Diele (Vanaturu kael 3), Vanaturu kael 3, Tallinn, Eesti
Dominiiklaste klooster on vanalinna kõige salapärasem koht. Ladina kvartalis, kus kunagi elasid dominikaani mungad ja kus viibis oma aja üks silmapaistvamaid teadlasi, saksa filosoof ja teoloog Albert Suur, siis sinne õhkkond on isegi hämmastav. Praegu asuvad siin katoliku kirik, kabel ja eluruumid, mida ümbritsevad loovusest pakatavad töökojad ja hooned.
Teeme jalutuskäigu Tallinna vanalinna kõige huvitavamas osas ja meenutame siin tehtud ajaloolisi filme. Räägime selles ainulaadses keskkonnas töötanud andekatest inimestest ja vaatame mõningaid nende töid. Siseneme keskaegsetesse ristikäikudesse, puudutame seinu, millest õhkub antiikset hõngu ja leiame end kloostrihoovist, kus aeg on peatunud.
Ajaloomatkale viib emand Marina Dunaeva.
Algus Hopneri maja eest (Vanaturu kael 3)

Osta pilet

KESKAJA PÄEVADE ansambel Rondelluse kontsert "Sabbatum"
2025-07-11 19:00 - 20:30 | Niguliste muuseum, Niguliste tänav 3, Tallinn, 10146, Eesti
Vanamuusikaansambli Rondellus projekt Sabbatum koosneb legendaarse rockansambli Black Sabbath loomingu keskaegsetest töötlustest.
Rondellus esineb koosseisus:
Maria Staak- laul, rataslüüra
Eve Kopli- laul, organetto
Johanna-Maria Jaama- fiidel, nyckelharpa
Anna-Liisa Eller- näppepsalteerium, plokkflöödid, torupill, löökpillid
Johannes Christopher Staak- laul, plokkflöödid, rataslüüra, torupill
Robert Staak- lauto, löökpillid
Robert ja Maria Staak:
Black Sabbathi laulude arranžeerimine oli tegelikult paljus sarnane meie igapäevase tööga keskaegsete käsikirjadega. Kõigepealt valisime välja laulud ja nendest lauludest sobiva materjali, eeskätt meloodiad, mõningal määral ka harmoonia ja mõned kitarri-riffid. Eesmärk ei olnud originaale noot-noodilt taas esitada, mõnedest lauludest on isegi terved lõigud välja jäänud. Väljasõelutud kontsentraati suhtusime kui keskaegsesse allikmaterjali. Osades lauludes on meloodiat käsitletud rütmiliselt vabalt, tekstist sõltuvalt, nii nagu lauldakse gregooriuse koraale. Teised järgivad keskaegsete rütmilaadide jooniseid. Vastavalt meeleoludele lisasime instrumentaalsaated. Üldistades võiks öelda, et oleme püüdnud järgida XIV sajandi stiili, eranditeks on XVI saj. lautolauluna seatud Spiral Architect ja renessansihõnguline torupillilugu A Hard Road.

Osta pilet

KESKAJA PÄEVADE ajaloomatk "Keskaegsed ravi-, võlu- ja armujoogid"
2025-07-12 12:00 - 13:30 | Loewenschede torn, Kooli tänav 7, Tallinn, Eesti
Keskaeg oli ravi-, võlu- ja armujookide hiilgeaeg. Kõige paremad taimetundjad ja uute jookide väljamõtlejad, katsetajad ja kokkusegajad olid mungad või apteekrid, kelle seas leidus ka parimaid taimetundjaid. Nii valmistatigi suure väega jooke sageli just nii apteekides kui kloostrimüüride vahel. Üks hinnatumaid ja kallimaid vürtsveine keskajal oli klarett, millel usuti olevat ka tervist parandav vägi. Lisaks kaneelile kasutati selle koostises muskaatõisi, kalganirohtu, safranit, ingverit, mett ja paradiisiterasid. Ka keskaegne armujook hippocras sisaldas kaneeli, samuti aga ka kardemoni, koriandrit, vürtsi ja ingverit. Keskaegsete jookide teemapäeval teeme koos ka mõne iidse joogi ning tutvume põnevate joogitaimedega.
Teemat tutvustab taimetark Krista Kaur.
Sissepääs meistrikotta on Tornide väljaku poolt.

Osta pilet

KESKAJA PÄEVADE meistrikoda „Käte ja meeltega tunnetatud savi“
2025-07-12 14:00 - 16:00 | Loewenschede torn, Kooli tänav 7, Tallinn, Eesti
Kõige arhailisem materjal maal on savi. Kõik savinõud vormiti käte vahel ammu enne kedra leiutamist ning temaga töötamine nõuab kannatlikkust ja keskendumist käelisele tunnetusele.
Töötoas selgub kui õhukeseks vajutada savinõu sein, kui kaua saab savi näppude vahel olla enne murenemist jne.
Proovime tõsta vormi kõrgust olemasolevale baasile saviribasid lisades. Neid ribasid kokku näpistades saabki rakendada oma savitunnetust ja omandada näpistamistehnika (ribatehnika, soome keeles makkara tehnika).
Valmivad nõud saab muuta oma soovile vastavalt kruusiks kausiks vaasiks.
Tehnikat tutvustab meister Aigi Orav.
Sissepääs meistrikotta on Tornide väljaku poolt.

Osta pilet

KESKAJA PÄEVADE ajaloomatk „Nõiajaht keskajal“ (vene keeles)
2025-07-12 15:00 - 16:00 | Bremeni torn, Bremeni käik 1, Tallinn, Eesti
Loengu käigus rändame aega, mil maagia ja müstika olid tihedalt seotud tegeliku eluga. Lossid, rüütlid, inkvisitsioon ja muidugi nõiad – kõik see teeb keskaja unustamatuks. Toona oli nõiajaht laialt levinud nähtus ning ei säästnud ka tänapäeva Eesti maid. Tollal võidi inimesi hukkamisele saata maarohtude kasutamise, ebatavaliste teadmiste või isegi kahtlasena tunduva kokkusattumuse eest. Veel tänapäevalgi ergutavad legendid inkvisitsioonist ja nõidadest meie kujutlusvõimet. Uurime koos, miks kiusati taga teadjaid, nõidujaid ja teisi nö maagilisi tegelasi.
Ajaloomatkale viib isand Eduard Paul Kohlhof.
Toimumiskoht Bremeni torn, sissepääs Vene tänava poolt.

Osta pilet

KESKAJA PÄEVADE paberi ja raamatu valmistamise ajaloo- ja meistrikoda
2025-07-12 17:00 - 20:00 | Tallinna Paberikoda, Laboratooriumi tänav 22, Tallinn, Eesti
Tallinna vanalinna paberi ja trükitöökoda Labora kutsub linnarahvast endale külla ja näitab, kuidas saab valmistada raamatut algusest lõpuni.
Meistrikojas vaatame raamatu valmistamise kõiki olulisi etappe, et ise mõista-näha, kuidas sai tehtud Eesti esimene raamat. Meistri juhendamisel saab iga osaleja teha oma paberi ja trükkida kõrgtrükis tähtedega oma nimekompositsioon.

Osta pilet

KESKAJA PÄEVADE ajaloo- ja meistrikoda "Magus keskaeg"
2025-07-12 18:00 - 19:30 | Hopneri maja Diele (Vanaturu kael 3), Vanaturu kael 3, Tallinn, Eesti
Läbi aegade on ikka otsitud uusi maitseid. Vastupandamatu naudingu allikas on ajast aega olnud magus maitse. Kuigi eksootilise päritoluga roosuhkur oli keskajal väga hinnaline ning seda müüdi peamiselt vaid apteekides ja kaaluti apteekrikaaludega, ei olnud magus maitse ka keskaegses köögis päris võõras. Tuntud maiustus ja ravim oli keskajal martsipan. Armastatud dessertide hulka kuulus ka Blanc mange, mandlipiimast, suhkrust ja roosiveest valmistatud maius, mida valmistati lugematutes versioonides. Magusa keskaja töötoas valmistame ka ise mõnd põnevat keskaegset magusrooga ja tutvume magusate taimedega maailma eri paigust.

Osta pilet

KESKAJA PÄEVADE ajaloomatk „Keskaja pulmad“ (vene keeles)
2025-07-13 15:00 - 16:00 | Viru väravad, Müürivahe 31, Tallinn, Eesti
Sellest, kui raske oli keskajal armastada ja koos olla, on kirjutatud tuhandeid raamatuid. Proovime järele, mis tunne oli minna tanu alla sadu aastaid tagasi. Kes ja kuidas valisid paari? Kas pruudil oli valge kleit ja loor? Miks oli pulmas nii palju külalisi ja miks pidi neid võimalikult hästi kostitama? Käime läbi vanas Tallinnas asuvaid kohti, mis on seotud iidsete pulmakommete ja -traditsioonidega. Ja kui grupis on abielupaar, siis mängime nende jaoks läbi (peaaegu) päris keskaegsed pulmad. Või valime grupi liikmete hulgast ühe paari – äkki on see saatus? Laulatust me ei luba, aga „pruutide turule“ vaatame küll. Ja ühtlasi saame teada, kellel oli keskajal kõige raskem abielluda!
Ajaloomatkale viib emand Natalja Saal.
Kogunemine Viru väravate juures.

Osta pilet

KESKAJA PÄEVADE muusikaline pärastlõuna "Armastuse aias" Löwenshede tornis
2025-07-13 16:00 - 17:00 | Loewenschede torn, Kooli tänav 7, Tallinn, Eesti
Kavas on Neitsi Maarja kiidulaulud ning kevade- ja armastuslaulud 12. -16. saj. Saksamaalt, Prantsusmaalt, Itaaliast, Hispaaniast ning palasid Hildegard von Bingeni loomingust.
teile esineb vanamuusikaansambel Targad neitsid kooseisus:
Clelia Piirsoo,
Kai Kattai,
Ester-Silva Alperten,
Marie Saame,
Maria Staak.
Sissepääs on Tornide väljaku poolt.

Osta pilet

Tallinna Tantsuklubi Hopneri majas
2025-09-03 19:00 - 22:30, 2025-09-17 19:00 - 22:30, 2025-10-02 19:00 - 22:30, 2025-10-29 19:00 - 22:30, 2025-11-12 19:00 - 22:30, 2025-11-26 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse kaks korda kuus kolmapäeviti (sel hooajal kahel korral neljapäeval), et tantsulustida.
Tantsuklubi eestvedajad on Leanne Barbo, Jaan Sarv ja Monika Väliste.
Palume kaasa võtta vahetusjalanõud.

Osta pilet

Tallinna Tantsuklubi Hopneri majas HÕIMUNÄDALA ERI
2025-10-15 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Et Fenno- Ugria hõimupäevadega on Tallinnasse tulemas hõimlased siit ja sealtpoolt merd, siis sel korral on Tantsuklubis lisaks meie oma muusikutele tantsijaid rõõmustamas ka ansambel Pántlika Zenekar Ungarist.
Ansambel Pántlika asutasid noored Lõuna-Ungari rahvamuusikud Báta külakeses 2010. aastal. Praegune koosseis mängib koos alates 2018. aastast. Neist kaks, Bence ja Barnabás, on kuulunud ansambli koosseisu algusest peale. Suuremalt jaolt on nad pärit sealtsamast Báta külast, mis on sealse Sárközi piirkonna üks elavamate rahvatraditsioonidega külasid. Ansambli repertuaarist moodustab valdava osa sealsele piirkonnale omane tamburamuusika. Lisaks mängivad nad ka Kalocsa, Szatmári, Őrköi, Galgamenti ja teiste ungari rahvamuusikapiirkondade muusikat.
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse kaks korda kuus kolmapäeviti (NB! sel hooajal ka paaril neljapäeval) et tantsulustida.
Tantsuklubi eestvedajad on Leanne Barbo, Jaan Sarv ja Monika Väliste.
Palume kaasa võtta vahetusjalanõud.

Osta pilet
